På sovjetisk side ble slaget gitt navn etter elven Khalkhyn Gol som flyter gjennom slagområdet mens det på japansk side ble kalt Nomonhan-hendelsen etter en nærliggende landsby ved grensen mellom Mongolia og Mandsjukuo. Den avsluttende delen av slaget fant sted mot slutten av august 1939 og endte med at Japans 6. armé ble slått, en våpenhvile ble deretter undertegnet den 15. september.